Public procurement notice: Contract Notice
Published: 2022-01-28
Buyer: Debreceni Egyetem
Country: HU
Contract type: Services
Procedure: Open procedure
CPV classification: 50400000 | 50421000 | 50433000
Submission deadline: 2022-02-25
Award criteria: The most economic tender

Technical requirements: Debreceni Egyetem Klinikai Központ telephelyei a közbeszerzési dokumentumokban részletezettek szerint
Vállalkozási keretszerződés az orvostechnikai eszközökről szóló 4/2009. (III.17.) EüM Rendelet szerinti orvostechnikai eszközök időszakos felülvizsgálata tekintetében.
Ajánlatkérő a keretösszeg 70%-ig lehívási kötelezettséget vállal, ezen lehívási kötelezettségen túlmenően nyertes Ajánlattevő nem köteles a keretösszeget kimeríteni, illetve a lehívási kötelezettségen túl a fel nem használt keretösszeget nyertes Ajánlattevő kárként nem érvényesítheti Ajánlatkérővel szemben.
A közbeszerzési dokumentumokban felsorolt (éves bontásban megadott darabszámú; 19 féle eszközcsoportba sorolt) berendezéseket az orvostechnikai eszközökről szóló 4/2009.(III.17.) EüM rendelet, valamint az Országos Gyógyszerészeti és Élelmezés-egészségügyi Intézet által kiadott engedélyben meghatározottak szerint - az egyes orvostechnikai eszközökre vonatkozó - mérési technológiák és módszerek alapján kell felülvizsgálni és mérési jegyzőkönyvben dokumentálni.
A részletes leírást, illetve a személyi- és eszköz feltételeket, dokumentációra vonatkozó előírásokat az alábbi hivatkozáson található honlap tartalmazza: https://ogyei.gov.hu/idoszakos_felulvizsgalat
Aki nem rendelkezik az Országos Gyógyszerészeti és Élelmezés-egészségügyi Intézet által kiadott időszakos felülvizsgálat végzésére feljogosító engedéllyel az nem végezhet 4/2009. (III. 17.) EüM rendelet szerinti felülvizsgálatot.
- A nedvesség, folyadékok, szivárgó maró anyagok, tisztító és fertőtlenítő szerek által okozott esetleges hibák, sérülések vizsgálata
- Szivárgóáramok mérése, csak a készülék normál állapotában (NC) - (föld szivárgóáram, burkolati szivárgóáram, páciens szivárgóáram, páciens segédáram)
- A vizsgálati jegyzőkönyvből egyértelműen ki kell derülnie annak, hogy a jellemzők mért értékei alapján a készülék megfelelő-e. Ennek érdekében meg kell adni minden mért jellemző elfogadhatósági tartományát a jegyzőkönyv megfelelő rovatában.
- A jegyzőkönyvben közölni kell az indokot, valamint azt a tényt, hogy a további használat baleseti esetleg életveszélyt okozhat!
- A címkének tartalmaznia kell az "4/2009. (III.17.) EüM rendelet szerinti időszakos felülvizsgálat" megjelölést, az ALKALMAS, IDEIGLENESEN ALKALMAS vagy a NEM ALKALMAS minősítést, a felülvizsgálatot végző cég nevét, a jegyzőkönyv számát, a vizsgálat dátumát és érvényességi idejét, továbbá a felülvizsgálatot végző személy aláírását.
A közbeszerzési dokumentumokban felsorolt eszközök feltüntetett darabszámai tervezett darabszámok. A darabszámok - a selejtezés, a meghibásodás és nem megfelelőség utáni újramérések valamint a folyamatos fejlesztés eredményeképpen - változhatnak.
Az Ajánlatkérő által használt orvostechnikai eszközökre a rendelet szerinti vizsgálatokat - az Ajánlatkérő kapcsolattartója által meghatározott - éves ütemezésben kell elvégezni. A munka elvégzésének ellenőrzése - az előírások szerint elkészített - jegyzőkönyvek alapján történik. A várható darabszámot a közbeszerzési dokumentumok tartalmazzák.
A Debreceni Egyetem Klinikai Központ jellemzően nem egy épület - egy szervezet felállással működik. Egy épületben több különböző szervezeti egység található, illetve egy szervezet akár több épületben is megjelenik. A területi megbontás az épületek nagy számát tekintve adminisztratív módon nem kezelhető számú részeket eredményezne. A megosztás gazdasági szempontból sem indokolt. A közbeszerzés egy részben történő kiírása biztosítja, hogy a munka egységes minőségben, egyszerűbb szervezéssel elvégezhető legyen.
Az ajánlat részszempontok szerinti tartalmi elemeinek értékelése során adható pontszám alsó és felső határa: 0-10 pont.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) bekezdésében és Kbt. 62. § (2) bekezdésében felsorolt kizáró okok fennállnak. A Kbt. 74. § (1) bekezdése a) pont alapján az ajánlatkérő köteles kizárni az eljárásból azt a gazdasági szereplőt, amelyre vonatkozóan valamelyik, az eljárásban alkalmazandó kizáró ok fennáll. A Kbt. 74. § (1) bekezdés b) pontja alapján az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. Igazolási mód: A Kbt. 67. § (1) bekezdése és a 321/2015. (X.30.) Korm. rendelet 15. §-a alapján a gazdasági szereplő ajánlatában a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát köteles benyújtani. A 321/2015 (X.30.) Korm. rendelet 3. § (3) bekezdésére figyelemmel, ha egy ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezetek vagy személyek képviseletében a formanyomtatványt az ajánlattevő nyújtja be. A kapacitásaikat rendelkezésre bocsátó szervezetek vagy személyek körében az alkalmassági feltételek vonatkozásában csak azokról szükséges nyilatkozni, amelyeket az ajánlattevő igénybe kíván venni alkalmasságának igazolásához. A 321/2015. (X.30.) Korm. rendelet 3. § (5) bek. alapján közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. A 321/2015. (X.30.) Korm. rendelet 15. § (1) bek. alapján az ajánlattevő az alkalmasság igazolásában részt vevő alvállalkozó vonatkozásában az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt alkalmasság igazolásában az ajánlattevőnek a Kbt. 67. § (4) bekezdése szerinti nyilatkozatot kell benyújtania az ajánlatban. A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését. Ajánlatkérő a Kbt. 69. § (4)-(7) bekezdéseire figyelemmel jár el, e vonatkozásban az érintett ajánlattevőnek a 321/2015 (X.30.) Korm. rendelet 12.§,14-16.§-a szerint kell igazolnia a kizáró okok fenn nem állását. A Kbt. 62. § (1) bekezdés k) pont kb) alpontja tekintetében az ajánlattevő nyilatkozata, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerint definiált valamennyi tényleges tulajdonosa nevének és lakóhelyének bemutatását tartalmazza; ha a gazdasági szereplőnek nincs a pénzmosásról szóló törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni. Ajánlatkérő felhívja a figyelmet a Kbt. 64. § szerinti öntisztázás lehetőségére. Cégbírósághoz már benyújtott, de még el nem bírált változás bejegyzési kérelem esetén a 321/2015. (X.30.) Korm. rendelet 13. § szerint kell eljárni. Amennyiben ajánlattevő tekintetében nincs változásbejegyzési eljárás folyamatban, úgy erről ajánlattevő ajánlatában nyilatkozni köteles. A 321/2015. (X.30.) Korm. rendelet 1. § (7) bekezdése alapján a kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkezdő bizonyításáig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Kérjük ajánlattevőket, hogy legyenek figyelemmel a Kbt. 69. § (11a) bekezdésére.